
1. [bookmark: _Toc39585568]OPĆE INFORMACIJE
1.1. [bookmark: _Toc39585569]Naziv naručitelja i kontakt podaci
Lemia d.o.o.
Puškarićeva ulica 104/c, 10250 Zagreb
OIB: 19783069838
Telefon: +385 1 6527 936
Telefaks: +385 1 6527 940
URL: http://www.lemia.hr/ 
E-pošta: lemia@lemia.hr 
1.2. [bookmark: _Toc39585570]Podaci o osobi zaduženoj za komunikaciju s ponuditeljima
Kontakt osoba: Matija Šporčić
Telefon: +385 1 6530 711
E-pošta: matija@lemia.hr 

1.3. [bookmark: _Toc39585571]Nabava se provodi temeljem
Pravila o provedbi postupaka nabava za neobveznike zakona o javnoj nabavi

1.4. [bookmark: _Toc39585572]Broj nabave
Broj nabave, sukladno planu nabave: 1/20
1.5. [bookmark: _Toc39585573]Adresa/izvor gdje su dodatne informacije/dokumentacija dostupne
URL: www.strukturnifondovi.hr 
1.6. [bookmark: _Toc39585574]Popis gospodarskih subjekata s kojima je Naručitelj u sukobu interesa
Naručitelj ne smije sklopiti ugovor o javnoj nabavi sa sljedećim gospodarskim subjektima:
· Lemia obrt za krojačke popravke, vl. Leljak Denis, Stančićeva 5, OIB: 85361272216,
· Lemis obrt za krojačke popravke, vl. Leljak Jurinović Svjetlana, Hečimovićeva 1, OIB: 31839063910.
1.7. [bookmark: _Toc39585575]Vrsta postupka nabave
Naručitelj provodi postupak nabave s obveznom objavom poziva na dostavu ponuda na internetskoj stranici www.strukturnifondovi.hr 
Po završetku postupka nabave, s odabranim ponuditeljem bit će sklopljen Ugovor o nabavi robe.


1.8. [bookmark: _Toc39585576]Objašnjenja i izmjene poziva na dostavu ponuda
Za vrijeme roka za dostavu ponuda, gospodarski subjekti mogu zahtijevati dodatne informacije vezane za Poziv na dostavu ponuda, a Naručitelj će odgovor staviti na raspolaganje na istim internetskim stranicama na kojima je dostupna i osnovna dokumentacija bez navođenja podataka o podnositelju zahtjeva.
Zahtjevi za pojašnjenjem dostavljaju se isključivo pisanim elektronskim putem na e-mail adresu kontakt osobe navedene u točki 1.2. Poziva: matija@lemia.hr 
Zahtjev je pravodoban ako je dostavljen Naručitelju najkasnije tijekom šestog (6) dana prije dana u kojem ističe rok za dostavu ponuda.
Pod uvjetom da je zahtjev dostavljen pravodobno, Naručitelj je obvezan odgovor staviti na raspolaganje najkasnije tijekom četvrtog (4) dana prije dana u kojem ističe rok za dostavu ponuda.
Ako iz bilo kojeg razloga poziv na dostavu ponuda i moguća dodatna dokumentacija nisu stavljeni na raspolaganje ili ako Naručitelj nije na pravodoban zahtjev odgovorio sukladno prethodnim navodima, Naručitelj će rok za dostavu ponuda primjereno produžiti tako da svi zainteresirani gospodarski subjekti mogu biti upoznati sa svim informacijama potrebnima za izradu ponude.
Ako Naručitelj za vrijeme roka za dostavu ponuda mijenja Poziv, osigurat će dostupnost izmjena svim zainteresiranim gospodarskim subjektima na isti način i na istim internetskim stranicama kao i osnovni Poziv te će omogućiti da gospodarski subjekti od izmjene imaju najmanje osam (8) dana za dostavu ponude.

2. [bookmark: _Toc39585577]PODACI O PREDMETU NABAVE
2.1. [bookmark: _Toc39585578]Opis predmeta nabave
Predmet nabave je nabava softvera za vođenje procesa kemijskih čistionica i edukacija zaposlenika za korištenje novih implementiranih sustava.
Predmet nabave odnosi se na nabavu novog softvera koji će voditi cjelokupne poslovne procese kemijskih čistionica te organizaciju poslovanja na način da se postigne zatvoreni automatizirani krug od zaprimanja određenog artikla do njegove isporuke nakon izvršene usluge. Ovaj softver bit će povezan sa softverom za robno materijalno i financijsko poslovanje, čime će se uštediti značajna količina vremena i minimizirati mogućnost grešaka. Predmet nabave odnosi se na 16 licenci – 12 u poslovnicama i 4 u pogonima.
Predmet nabave sadrži razvoj novog programa za vođenje lanca kemijskih čistionica koji bi bio postavljen na CLOUD-u. Radi se o 3 pogona u kojima se odvijaju različiti procesi od kemijskog čišćenja tekstila i kože, pranja, krojačkih i postolarskih popravaka, dezinfekcije, bojanja tekstila do pranja i čišćenja tepiha i 9 poslovnih prostora u kojima se prima i izdaje roba.
Predmet nabave odnosi se na edukaciju zaposlenika za korištenje novih implementiranih sustava, bez koje Naručitelj ne može računati na maksimalnu učinkovitost i iskoristivost sustava. Predmet nabave obuhvaća edukaciju 30 zaposlenika, s minimalno 5 sati edukacije po zaposleniku.
Predmet nabave nije podijeljen u grupe.
2.2. [bookmark: _Toc39585579]Tehničke specifikacije
Detaljne tehničke specifikacije predmeta nabave sadržane su u Prilogu III Tehničke specifikacije koji je sastavni dio ovog Poziva na dostavu ponuda.
Zahtjevi definirani tehničkim specifikacijama predstavljaju minimalne tehničke karakteristike koje ponuđena roba mora zadovoljavati te se iste ne smiju mijenjati od strane ponuditelja.
Za sve stavke navedene u tehničkim specifikacijama u kojima se traži ili navodi marka, patent, tip, norme, standardi ili određeno podrijetlo, ponuditelj može ponuditi „jednakovrijedno“ svemu traženom ili navedenom.
2.3. [bookmark: _Toc39585580]Mjesto izvršenja predmeta nabave
Mjesto isporuke i instalacije je na sljedećim adresama Naručitelja: 
Puškarićeva 104 C, Lučko, Zagreb 
Našička 8, Zagreb
Remetinečka 112, Zagreb
Gospodska 30, Zagreb
Vice Vukova 6, Zagreb
Jankomir 33, Zagreb
Slavonska avenija 6, Zagreb
Radnička cesta 49, Zagreb
Zagrebačka avenija 94, Zagreb
Rudolfa Kolaka 14, Zagreb
Varšavska 10, Zagreb
Slavonska avenija 11d, Zagreb

2.4. [bookmark: _Toc39585581]Rok izvršenja predmeta nabave
Krajnji rok za izvršenje predmeta nabave je maksimalno 10 mjeseci od dana potpisa ugovora o nabavi.  

3. [bookmark: _Toc39585582]RAZLOZI ISKLJUČENJA PONUDITELJA
[bookmark: _Toc30422987][bookmark: _Toc30423048][bookmark: _Toc31898632][bookmark: _Toc31900185]3.1. Naručitelj je obvezan isključiti ponuditelja iz postupka ukoliko
3.1.1. je gospodarski subjekt ili osoba ovlaštena za njegovo zakonsko zastupanje pravomoćno osuđena za kazneno djelo sudjelovanja u zločinačkoj organizaciji, korupciji, prijevari, terorizmu, financiranju terorizma, pranju novca, dječjeg rada ili drugih oblika trgovanja ljudima;
3.1.2. nije ispunio obaveze plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja;
3.1.3. je dostavio lažne podatke pri dostavi dokumenata koje je Naručitelj naveo kao razloge za isključenje ili uvjete nabave;
3.1.4. je u stečaju ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti, predmetom je sudskih postupaka zbog navedenih okolnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima.
[bookmark: _Toc30422988][bookmark: _Toc30423049][bookmark: _Toc31898633][bookmark: _Toc31900186]Nepostojanje razloga za isključenje iz točke 3.1. ovog Poziva na dostavu ponuda ponuditelj će dokazati potpisanom izjavom koju dostavlja s ponudom. Prijedlog navedene izjave čini Prilog IV ovog Poziva na dostavu ponuda.
U slučaju zajednice ponuditelja, okolnosti vezane uz razloge isključenja utvrđuju se za sve članove zajednice ponuditelja pojedinačno te se dokumenti kojima se dokazuje da ne postoje razlozi za isključenje moraju dostaviti za svakog člana zajednice ponuditelja.
Ukoliko će dio ugovora o nabavi ponuditelj dati u podugovor jednom ili više podizvoditelja, okolnosti iz ove točke utvrđuju se pojedinačno i za podizvoditelje te je u ponudi potrebno dostaviti dokumente kojima se dokazuje da za podizvoditelja ne postoje razlozi za isključenje.
[bookmark: _Toc30422989][bookmark: _Toc30423050][bookmark: _Toc31898634][bookmark: _Toc31900187]3.2. Naručitelj zadržava pravo u svakom trenutku, do donošenja odluke o odabiru, pozvati ponuditelja na dostavu dodatne dokumentacije i to:
3.1.5. za potrebe utvrđivanja nepostojanja okolnosti iz točke 3.1.2. Poziva na dostavu ponuda:
a) potvrdu Porezne uprave o stanju duga koja ne smije biti starija od 30 dana računajući od dana početka postupka javne nabave, ili
b) važeći jednakovrijedni dokument nadležnog tijela države sjedišta ponuditelja, ako se ne izdaje potvrda iz točke a), ili 
c) izjavu pod prisegom ili odgovarajuću izjavu osobe koja je po zakonu ovlaštena za zastupanje ponuditelja ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta ili izjavu s ovjerenim potpisom kod bilježnika, koje ne smiju biti starije od 30 dana računajući od dana početka postupka javne nabave, ako se u državi sjedišta ponuditelja ne izdaje potvrda iz točke a) ili jednakovrijedni dokument iz točke b).
3.1.6. za potrebe utvrđivanja nepostojanja okolnosti iz točke 3.1.4. Poziva na dostavu ponuda:
a) izvod iz sudskog, obrtnog ili drugog odgovarajućeg registra države sjedišta ponuditelja koji ne smije biti stariji od tri mjeseca računajući od dana početka postupka javne nabave ili
b) važeći jednakovrijedni dokument koji je izdalo nadležno sudsko ili upravno tijelo u državi sjedišta ponuditelja, ako se ne izdaje izvod iz točke a) ili izvod ne sadrži sve podatke potrebne za utvrđivanje tih okolnosti koji ne može biti stariji od tri mjeseca računajući od dana početka postupka javne nabave ili 
c) izjavu pod prisegom ili odgovarajuću izjavu osobe koja je po zakonu ovlaštena za zastupanje ponuditelja ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta ponuditelja ili izjavu s ovjerenim potpisom kod bilježnika, koje ne smiju biti starije od tri mjeseca računajući od dana početka postupka javne nabave, ako se u državi sjedišta ponuditelja ne izdaje izvod iz točke a) ili dokument iz točke b) ili oni ne sadrže sve podatke potrebne za utvrđivanje tih okolnosti.
Dokumenti kojima se dokazuje da ne postoje razlozi za isključenje moraju biti na hrvatskom jeziku i latiničnom pismu. Ukoliko je dokument pisan na drugom jeziku različitom od hrvatskog jezika, uz prilaganje dokumenata na tom drugom jeziku, Ponuditelj je dužan uz svaki dokument priložiti i prijevod na hrvatski jezik.
Ponuditelju je dopušteno dostavljanje traženih dokumenata u izvorniku, u ovjerenoj ili neovjerenoj preslici.

4. [bookmark: _Toc25063174][bookmark: _Toc39585583]SPOSOBNOST PONUDITELJA
Ponuditelj, odnosno zajednica ponuditelja, dužan je u svojoj ponudi priložiti dokument kojim dokazuje svoju pravnu i poslovnu sposobnost.
4.1. [bookmark: _Toc39585584]Pravna i poslovna sposobnost
Svaki ponuditelj mora biti pravno i poslovno sposoban. Sposobnost će ponuditelj u postupku nabave dokazati potpisanom Izjavom u Prilogu IV ovog Poziva na dostavu ponuda. 
U slučaju zajednice ponuditelja, svi članovi zajednice obvezni su pojedinačno dokazati svoju pravnu i poslovnu sposobnost.
U slučaju podizvoditelja, svi podizvoditelji su obvezni dokazati svoju sposobnost iz ove točke.
Naručitelj zadržava pravo u svakom trenutku, do donošenja odluke o odabiru, pozvati Ponuditelja na dostavu dodatne dokumentacije, i to: 
a) izvod iz sudskog, obrtnog ili drugog odgovarajućeg registra države sjedišta ponuditelja koji ne smije biti stariji od tri mjeseca računajući od dana početka postupka javne nabave, ili
b) važeći jednakovrijedni dokument koji je izdalo nadležno sudsko ili upravno tijelo u državi sjedišta ponuditelja, ako se ne izdaje izvod iz točke a) ili izvod ne sadrži sve podatke potrebne za utvrđivanje tih okolnosti, koji ne može biti stariji od tri mjeseca računajući od dana početka postupka javne nabave, ili
c) izjavu pod prisegom ili odgovarajuću izjavu osobe koja je po zakonu ovlaštena za zastupanje ponuditelja ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta ponuditelja ili izjavu s ovjerenim potpisom kod bilježnika, koje ne smiju biti starije od tri mjeseca računajući od dana početka postupka javne nabave, ako se u državi sjedišta ponuditelja ne izdaje izvod iz točke a) ili dokument iz točke b) ili oni ne sadrže sve podatke potrebne za utvrđivanje tih okolnosti. 
Dokumenti kojima se dokazuje sposobnost Ponuditelja, moraju biti na hrvatskom jeziku i latiničnom pismu. Ukoliko je dokument za dokazivanje sposobnosti na drugom jeziku, različitom od hrvatskog jezika, uz prilaganje dokumenata za dokazivanje sposobnosti na tom drugom jeziku, ponuditelj je dužan uz svaki dokument priložiti i prijevod na hrvatski jezik.
Ponuditelju je dopušteno dostavljanje traženih dokumenata u izvorniku, u ovjerenoj ili neovjerenoj preslici.

5. [bookmark: _Toc39585585]PONUDA
5.1. [bookmark: _Toc39585586] Sadržaj ponude
1. Prilog I - Ponudbeni list 
· PRILOG I Ponudbeni list DODATAK 1 (popuniti i priložiti samo u slučaju zajedničke ponude)
· PRILOG I Ponudbeni list DODATAK 2 (popuniti i priložiti samo u slučaju da se dio ugovora ustupa podizvoditeljima)
2. Prilog II - Troškovnik
3. Prilog III - Tehničke specifikacije
4. Prilog IV - Izjava Ponuditelja (dokaz uz točku 3.1. i 4.1. Poziva).

5.2. [bookmark: _Toc39585587]Izrada ponude
Ponuda se dostavlja na hrvatskom jeziku i latiničnom pismu. Iznimno, moguće je u ponudi navoditi određene stručne pojmove na stranom jeziku te koristiti internacionalizme, tuđe riječi, prilagođenice, skraćenice/oznake i nazive na stranom jeziku.
Od dana objave Poziva na dostavu ponuda, Naručitelj osigurava pristup Pozivu i pratećim dokumentima elektroničkim putem na internetskim stranicama: www.strukturnifondovi.hr 
Pri izradi ponude ponuditelj se mora pridržavati zahtjeva i uvjeta iz Poziva na dostavu ponuda te ne smije mijenjati i nadopunjavati tekst Poziva.
Sve troškove izrade ponude snose ponuditelji. Ponuditelji nemaju pravo na bilo kakvu nadoknadu troškova izrade ponude.
Ponuda se izrađuje na način da čini cjelinu (jedan cjeloviti dokument).
Ponuda mora biti izrađena u papirnatom obliku i otisnuta ili pisana neizbrisivom tintom, a predaje se u izvorniku.
Naručitelj zadržava pravo, nakon rangiranja ponuda prema kriteriju za odabir ponude, a prije donošenja odluke o odabiru, od najpovoljnijeg Ponuditelja zatražiti dostavu izvornika ili ovjerenih preslika dokumenata traženih u točki 3. i 4. ovog Poziva (potvrde, isprave, izvodi i sl.), a koje izdaju nadležna tijela.
Od ponuditelja se očekuje da pregleda Poziv, uključujući sve upute, obrasce, uvjete i specifikacije. Ponuda koja je suprotna odredbama ovog Poziva i koja sadrži pogreške, nedostatke odnosno nejasnoće te ako pogreške, nedostaci odnosno nejasnoće nisu uklonjivi ili u kojoj pojašnjenjem ili upotpunjavanjem ponude nije uklonjena pogreška, nedostatak ili nejasnoća u svakom je pogledu rizik za ponuditelja i može rezultirati odbacivanjem takve ponude.
5.3. [bookmark: _Toc39585588]Rok i adresa za dostavu ponuda
Ponuda se dostavlja do 19.05.2020. godine do 12:00 sati u zatvorenoj omotnici, osobno, poštom ili preporučenom poštanskom pošiljkom, na dolje navedenu adresu Naručitelja:
Naručitelj: LEMIA d.o.o.
Adresa: Puškarićeva ulica 104/c, 10250 Zagreb, Hrvatska
Predmet nabave: SOFTVER ZA VOĐENJE PROCESA KEMIJSKIH ČISTIONICA I EDUKACIJA ZAPOSLENIKA ZA KORIŠTENJE NOVIH IMPLEMENTIRANIH SUSTAVA
Br. nabave: 1/20
 „NE OTVARAJ“
(Na poleđini):
Naziv i adresa ponuditelja
Ponude i ostali dokumenti koji čine sastavni dio ponude ne vraćaju se Ponuditeljima.
Ako omotnica nije označena u skladu sa zahtjevima iz ovog Poziva na dostavu ponuda, Naručitelj ne preuzima nikakvu odgovornost u slučaju gubitka ili preranog otvaranja ponude. Ponuditelj samostalno određuje način dostave ponude i sam snosi rizik eventualnog gubitka odnosno nepravovremene dostave ponude.
5.4. [bookmark: _Toc39585589]Alternativne ponude
 Alternativne ponude nisu dopuštene.
5.5. [bookmark: _Toc39585590]Izmjena i/ili dopuna ponude i odustajanje od ponude
Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. U tom se slučaju ponude otvaraju obrnutim redoslijedom zaprimanja, a vremenom zaprimanja smatra se dostava posljednje verzije izmjene ponude.
Ponuditelj može do isteka roka za dostavu ponude pisanom izjavom odustati od svoje dostavljene ponude prije roka za dostavu ponuda. Pisana izjava se dostavlja na isti način kao i ponuda s obveznom naznakom da se radi o odustajanju od ponude.
5.6. [bookmark: _Toc39585591]Cijena ponude
Cijena ponude izražava se u kunama. Cijena sadrži u sebi sve troškove i popuste.
Cijena ponude je nepromjenjiva. U cijenu ponude bez poreza na dodanu vrijednost moraju biti uračunati svi troškovi i popusti. Ponuditelj je u Troškovniku dužan ponuditi, tj. upisati jediničnu cijenu (zaokruženu na dvije decimale) za svaku stavku. Ako je ponuditelj tvrtka izvan Republike Hrvatske ili ako ponuditelj nije obveznik poreza na dodanu vrijednost (PDV-a), na mjesto predviđeno za upis cijene ponude s PDV-om upisuje isti iznos koji je upisan na mjesto predviđeno za upis cijene ponude bez PDV-a, a mjesto za upis iznosa PDV-a ostavlja se prazno.
5.7. [bookmark: _Toc39585592]Rok valjanosti ponude
Ponuda mora biti valjana 60 dana od krajnjeg roka za dostavu ponuda. Ponude s kraćim rokom valjanosti mogu biti odbijene.
Ako istekne rok valjanosti ponude, Naručitelj može tražiti od ponuditelja produženje roka valjanosti ponude sukladno tom produženom roku.
Ponuditelj iskazuje rok valjanosti u za to predviđeno mjesto u sklopu Priloga I Ponudbeni list.

6. [bookmark: _Toc39585593]KRITERIJ ODABIRA
Kriterij odabira ponude je najniža cijena. Naručitelj uspoređuje cijene ponude bez PDV-a.
Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je pristigla ranije na način i adresu Naručitelja navedene u točki 5.3. ovog Poziva.
7. [bookmark: _Toc39585594]OSTALE ODREDBE
7.1. [bookmark: _Toc39585595]Odredbe koje se odnose na zajednicu ponuditelja
Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa. Odgovornost ponuditelja iz zajednice ponuditelja je solidarna.
Ponuda zajednice ponuditelja mora sadržavati podatke o svakom članu zajednice ponuditelja, kako je određeno u ponudbenom listu, uz obveznu naznaku člana zajednice ponuditelja koji je ovlašten za komunikaciju s Naručiteljem.
Svaki član iz zajednice ponuditelja dužan je uz zajedničku ponudu dostaviti sve dokumente na temelju kojih se utvrđuje postoje li razlozi za isključenje te poslovna i pravna sposobnost.
U zajedničkoj ponudi mora biti navedeno koji će dio ugovora o javnoj nabavi (predmet, količina, vrijednost i postotni dio) izvršavati pojedini član zajednice ponuditelja. Naručitelj neposredno plaća svakom članu zajednice ponuditelja za onaj dio ugovora o javnoj nabavi koji je on izvršio ako zajednica ponuditelja ne odredi drugačije.
7.2. [bookmark: _Toc39585596]Odredbe koje se odnose na podizvoditelje
Ako gospodarski subjekt namjerava dati dio ugovora o nabavi u podugovor jednom ili više podizvoditelja, dužni su u ponudi navesti sljedeće podatke:
· naziv ili tvrtku, sjedište, OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo), IBAN/broj računa podizvoditelja.
Ako ponuditelj ne dostavi podatke o podizvoditelju, smatra se da će cjelokupni predmet nabave izvršiti samostalno. Sudjelovanje podizvoditelja ne utječe na odgovornost ponuditelja za izvršenje ugovora.
7.3. [bookmark: _Toc39585597]Jamstvo za ispravnost prodane stvari
Ponuditelj je dužan osigurati jamstvo za ispravnost prodane stvari, koje iznosi minimalno 24 mjeseca. Jamstveni rok počinje teći od dana ispunjenja svih ugovornih obveza koji čine predmet nabave odnosno dostave zapisnika o izvršenju svih ugovornih obveza kojeg potpisuju Naručitelj i odabrani ponuditelj.

Jamstvo uključuje:
· uklanjanje eventualnih 'bugova'
· da će program raditi prema ponuđenim specifikacijama
· da će se mogući nedostaci uklanjati u najkraćem roku. 

Ponuditelj iskazuje jamstveni rok u za to predviđeno mjesto u sklopu Priloga I Ponudbeni list.
Odabrani ponuditelj obvezan je nakon ispunjenja svih ugovornih obveza i dostave navedenog zapisnika o izvršenju svih ugovornih obveza dostaviti Naručitelju potvrdu kojom jamči trajanje jamstvenog roka od 24 mjeseca.

7.4. [bookmark: _Toc39585598]Rok, način i uvjeti plaćanja
Plaćanje će se izvršiti na sljedeći način:
· 30 % ugovorenog iznosa bit će plaćeno temeljem sklopljenog Ugovora najkasnije u roku od 30 dana od dana potpisa Ugovora, a temeljem računa prikladnog za plaćanje;
· 40% ugovorenog iznosa biti će plaćeno tijekom testiranja kroz više obroka, i to 10% nakon prve instalacije, 20% nakon instalacije pola poslovnica (6 poslovnica) i ostatak od 10% nakon završetka instalacije na svim lokacijama, a temeljem računa prikladnog za plaćanje;
· 30% ugovorenog iznosa po potpisu izjave o izvršenim uslugama (najkasnije zadnji dan završetka svih ugovorenih procesa i stavaka), a temeljem računa prikladnog za plaćanje.
7.5. [bookmark: _Toc39585599]Izmjene ugovora
Moguće su izmjene ugovora tijekom njegova izvršenja koje neće rezultirati značajno različitim elementima ugovora i koje nisu protivne općim načelima iz Pravila o provedbi postupaka nabave za neobveznike zakona o javnoj nabavi. Izmjena će biti moguća pod uvjetom da je uzrokovana vanjskim, nepredviđenim okolnostima na koje nije mogao utjecati ni ponuditelj ni naručitelj.

Zagreb, 05. svibnja 2020. godine

Prilog II – Troškovnik

Prilog IV – Izjava ponuditelja

Zajedno do fondova EU.




